Protocol davant casos de COVID | Es Liceu\nProtocol davant casos de COVID\nComunicacions del Centre\nDavant els canvis epidemiològics que experimentam aquestes setmanes en què les condicions sanitàries han patit un sensible empitjorament que condiciona les relacions socials, la repercussió en la convivència del centre també se’n fa palès.\nEls centres escolars esdevenen un context d’especial interès en la seva seguretat i la gestió preventiva és també especial. L’equip d’EDUCOVID en gestiona les actuacions i a causa de l’augment de casos positius ha reforçat les mesures de protecció per a compensar el volum de feina que tenen i evitar així la saturació del sistema.\nÉs important que davant simptomatologia compatible amb el virus SARS-COV-2 ho comuniqueu a l’IBSALUT. El protocol que mantenim amb els serveis sanitaris especialitzats és el següent, tot i que la urgència i altres casuístiques demostren que el curs del procediment es pot alterar:\nÉs EDUCOVID qui té la competència d’iniciar el protocol d’actuació i així ho notifica al centre.\nEl centre facilita el llistat de dades personals del grup i les persones adultes que hi intervenen.\nEDUCOVID detecta els casos estrets que cal confinar (i ho notifica a KIDSCOVID)\nKIDSCOVID convoca les famílies (en ocasions mitjançant el centre) per a les proves PDIAs (que ja no es faran a l’escola) i en facilita els resultats per SMS entre les 24 i 48 hores posteriors. Els contactes estrets només fan una PCR. La resta fa una PCR o antígens a les 48 hores i una PCR el 7è o 8è dia.\nEDUCOVID determina l’informe final. Si els resultats són negatius, es reincorporen a l’aula i es vigilen els possibles símptomes. Si apareix algun positiu, s’aïlla el grup (durant 10 dies des del darrer contacte) i s’inicia el nou rastreig.\nEn el cas d’educació infantil i educació especial es considera tot el grup com a contacte estret, ja que no utilitzen mascareta i, per tant, la quarantena es generalitza.\nPel que fa a la resta d’etapes, es determinaran els contactes estrets en funció del bon ús de la mascareta en les interactuacions més perllongades i, especialment, el temps de berenar i de menjador.\nL’alumnat que compta amb la pauta de vacunació completa o ha patit la malaltia dins els darrers 180 dies, podrà assistir al centre i extremarà les mesures de prevenció.\nL’escola transmet les diferents informacions que ens fa arribar EDUCOVID mitjançant la plataforma telegram i els correus de les famílies. Els casos que cal confinar reben també una telefonada. Durant el temps d’absència la tutoria mantindrà el contacte de forma habitual i es presentaran propostes pedagògiques a les plataformes digitals.\nSabem que tot plegat suposa un esforç especial per a tothom i us animam a vetllar pel compliment de les mesures de protecció en els diferents àmbits socials, notificar als serveis d’IBSALUT l’aparició de simptomatologia a casa i a la vostra tutoria, respectar en tot moment la privacitat de les dades personals i col·laborar en les diferents fases del protocol d’actuació.\nPodeu consultar el Pla de contingència del centre, la Normativa que regula les actuacions a les escoles i teniu a la vostra disposició els contactes d’INFOCOVID per a aclarir els dubtes.\n← Ja tenim número guanyador del lot d’experiències\nEls projectes d’aula de 5è d’EP →


Ramon Serrat parla al telenotícies migdia de TV1 sobre l’augment de turistes a Catalunya | CETT\nEl passat 29 de gener, l’ Institut Català d’Estadística donava a conèixer la notícia que Catalunya era líder pel que feia a l’arribada de turistes internacionals.\nEl telenotícies de TV1 se’n va fer ressò, ampliant i contrastant les dades amb en Ramon Serrat, professor del CETT, que apostava per a que el turista prengués consciència que existeixen altres alternatives de turisme per a gaudir de Catalunya.\nEn total, hi ha hagut un augment de 3,7 punts respecte les xifres del 2014. Aquest any ens han visitat 17 milions i mig de turistes, sobretot francesos i italians, que venen en èpoques de vacances o atrets per la oferta cultural, sobretot la programació de concerts de la ciutat de Barcelona.\nDestaca l’augment del 30% del turisme de negocis, malgrat els principals atractius continuen sent el bon clima, la oferta cultural i Gaudí, seguit de la gastronomia.\nNo et perdis la notícia aquí (minut 10’):\nramon serrat turisme catalunya turistes internacional institut català estadística CETT


PCPC: Crida a la unitat comunista entorn un programa revolucionari per la conquesta de l’Estat Socialista\nCrida a la unitat comunista entorn un programa revolucionari per la conquesta de l’Estat Socialista\n1er Congrés del Partit Comunista del Poble de Catalunya\nEnfortir el Partit Comunista, conquerir l’Estat Socialista\nBarcelona, 20 i 21 d’abril de 2.013\nInici del període precongressual\nAl conjunt de comunistes de Catalunya, amb militància i sense militància, al conjunt de la classe obrera, als quadres sindicals, al jovent obrer.\nEl Partit Comunista del Poble de Catalunya inicia el període de debat i discussió previ al seu Primer Congrés cridant a la unitat dels i les comunistes entorn el Partit Comunista, que no pot ser altra que un partit de nou tipus, marxista-leninista i regit pel centralisme democràtic.\nNo és una crida retòrica, és una oferta sincera, seriosa però intransigent. Els i les comunistes catalans tenim una rica història, de la que el PSUC de Joan Comorera és el màxim exponent, un partit ferm, armat ideològicament i que exercí l’avantguarda del proletariat català. Un Partit Comunista en la primera línia de la lluita contra el nazifeixisme, a Catalunya, a l’Estat i a l’Europa ocupada pel nazisme, un Partit de poder i també un Partit de resistència a la clandestinitat.\nPerò a l’igual que el comunisme català té una història heroica, els darrers 40 anys son la història de la traïció, la renúncia, el possibilisme i l’oportunisme. Son 40 anys de dretització, conciliació, fragmentació i liquidació, tant en l’organicitat com en la ideologia.Ja en els anys 70, en els darrers anys de la dictadura, dins el PSUC comencen les maniobres liquidacionistes, que, amb la complicitat del PCE de Carrillo, acaba expulsant els leninistes, que en un primer moment derrotaren les tesis eurocomunistes en el famós Vè Congrés, i que fundaren el PCC l’any 1981.\nFinalment el PSUC de Joan Comorera fou liquidat l’any 1987 per Rafael Ribó, actual Síndic de Greuges, i es fundà la formació anticomunista Iniciativa per Catalunya Verds.\nEl fil roig del comunisme el segueix el PCC de Pere Ardiaca, Juan Ramos, Quim Boix, Miguel Guerrero i Marià Pere, entre molts altres destacats quadres comunistes que és impossible nomenar. El PCC va ser un dels fundadors del PCPE el 1984. Novament, però, fortes resistències a l’avenç revolucionari, a la construcció del Partit revolucionari, fa que l’any 1994, amb la complicitat del PCE d’Anguita i Paco Frutos, el PCC trenqui amb el PCPE i iniciï novament la convergència amb les tesis possibilistes i de conciliació de classe amb l’eurocomunisme, formant part d’EUiA i entrant en coalició amb ICV, recolzant i formant part, fins i tot, del tripartit català del PSC, ERC i ICV-EUiA.\nLa contrarevolució a la URSS i el desarmament ideològic que representà, va ser un cop molt dur pel moviment comunista català. Però la continuïtat del comunisme català, del marxisme-leninisme i de la construcció del Partit de la classe obrera que farà la revolució socialista, estava garantida. El 1994, diversos grups de militants comunistes son expulsats o abandonen el PCC, es fundà el primer PCPC, altres grups s’organitzen en els Col·lectius Comunistes de Catalunya. Son temps difícils, la contrarevolució a l’Europa de l’Est donà pas a una gran ofensiva ideològica de l’imperialisme, eren els temps en què la història s’havia acabat, on s’imposava el discurs de la superioritat del capitalisme sobre el socialisme-comunisme.\nUn grapat de camarades, però, aguanten la bandera del marxisme-leninisme, de la revolució proletària, entre ells Miguel Guerrero, actual Secretari General del PCPC, en Quim Boix, Rafael Parra, Mora, Rodrigo Moreno, Moles, Ventura, Sisco, José Juan Fornós o en Salvador Guinot, per esmentar alguns d’aquests històrics quadres. Entre tots, unes poques desenes d’històrics comunistes, que l’any 2.001 conflueixen en una conferència d’unitat en l’actual PCPC i es constitueixen, amb un reduït grup de joves encapçalats per la camarada Glòria Marrugat, els JCPC com a organització juvenil del PCPC.\n11 anys desprès, desprès de quatre conferències nacionals i d’un procés d’enfortiment orgànic i ideològic, el Partit dels i les marxistes-leninistes catalans, el PCPC, està llest pel seu Primer Congrés.\nÉs en aquest marc que cridem al conjunt de comunistes de Catalunya a confluir en el seu Partit, sota les bases del marxisme-leninisme i el centralisme democràtic, cridem a construir entre tots i totes l’eina de l’alliberament de la classe obrera catalana.\nEls i les comunistes del PCPC us cridem a organitzar-vos en el Partit independent de la classe obrera perquè:\n1. Considerem que la democràcia burgesa és en realitat una dictadura de la minoria hegemònica, i per tant, l’Estat no és neutral. Per això els i les comunistes lluitem per la conquesta de l’Estat per part de la classe obrera, instaurant la democràcia obrera, la dictadura del proletariat i el socialisme. Per això ens oposem a qualsevol intent de legitimar l’Estat burgès com una entitat neutral, sense caràcter de classe, que pot ser reformat i que, mitjançant la reforma contínua, permet anar assolint etapes que ens aproximin al socialisme, eix central del discurs reformista per justificar els pactes i la participació, per exemple, al govern tripartit.\n2. Considerem que la Unió Europea és una estructura econòmica, política i militar creada per la burgesia i que, a l’igual que l’estat burgés, serveix als interessos del capitalisme, és una estructura imperialista, i per tant no és neutral. Per això els i les comunistes lluitem contra la UE, i plantegem a la classe obrera la necessitat de sortir de la UE. Per això ens oposem a qualsevol intent d’enganyar a la classe obrera afirmant que la UE és reformable i que es pot assolir una UE de caràcter social, eix central del discurs reformista per justificar la seva submissió al bloc dominat de poder, a la burgesia monopolista.\n3. Considerem que l’OTAN és una estructura militar genocida al servei de la classe dominant. Per això els i les comunistes plantegem a la classe obrera que cal sortir immediatament de l’OTAN, i que no hi ha guerres humanitàries ni que l’OTAN es pot dissoldre, l’hem de trencar, l’hem de confrontar.\n4. Considerem que el problema no és el neoliberalisme, ni que la crisi és financera o de deute. Els i les comunistes considerem que la crisi és del capitalisme i el problema és el capitalisme, la classe obrera només es podrà emancipar dins el socialisme, amb una economia planificada dirigida per la classe obrera i destinada a satisfer les necessitats de la classe obrera. Per això ens oposem a qualsevol intent d’enganyar a la classe obrera afirmant que hi ha un capitalisme bo, reivindicant l’estat del benestar o formulacions descontextualitzades com el socialisme del segle XXI, que només serveixen per perpetuar el capitalisme com a sistema de dominació, i son utilitzades pel reformisme per mantenir unes formes i discursos més o menys radicals sense alterar ni confrontar l’estat burgès.\n5. Considerem que el Partit de la classe obrera ha d’estar al capdavant de les seves lluites, que la seva estratègia ha de ser la de la mobilització permanent i sostinguda, dirigida a la organització de la classe per confrontar a la burgesia en el marc de la lluita de classes, amb l’objectiu final de la presa del poder. Per això els i les comunistes definim que la nostra lluita té un caràcter revolucionari. Per això ens oposem a les posicions que intenten enganyar i desorientar a la classe obrera erigint-se com a intermediaris entre el poder i el poble, sent els interlocutors del poble a les institucions, eix central del reformisme per justificar el seu paper de conciliador de les contradiccions de classe.\n6. Considerem que la classe obrera ha de construir un moviment sindical unitari, de classe i combatiu. Per això els i les comunistes cridem a organitzar Comitès d’Unitat Obrera, que superin la divisió sindical i uneixin a la classe en el combat pels nostres drets, els CUO han de ser assemblearis i amb perspectiva socialista. Per això ens oposem al model sindical pactista i de serveis, conciliador i entès com a medi per alliberar membres del Partit, sindicalisme recolzat i promogut pel reformisme, que pacte rere pacte ha depauperat a la classe obrera.\n7. Considerem que la revolució socialista la farà la classe obrera, amb el seu Partit d’avantguarda en la primera línia de combat. Per això els i les comunistes ens organitzem en un Partit de nou tipus, disciplinat, que practica el centralisme democràtic, que teoritza i lluita, on els seus militants treballen constantment en el seu perfeccionament perquè han de ser exemple per al conjunt de la classe. Per això ens oposem a l’assemblearisme i al burocratisme, ens oposem a l’esquerranisme i l’intel·lectualisme, ens oposem a l’espontaneisme i l’institucionalisme, el reformisme sempre ha volgut eliminar el centralisme democràtic per que era el principal obstacle per implantar ideologies i pràctiques alienes a la classe obrera.\nAquesta és la proposta del Partit Comunista del Poble de Catalunya al conjunt de comunistes de Catalunya. Proposem la unitat en la lluita per la revolució i la conquesta del poder per part de la classe obrera, i proposem la unitat entorn el Partit de nou tipus com a única eina de la classe obrera capaç d’exercir la tasca històrica d’organitzar, orientar i dirigir la revolució. Qualsevol altra formulació és una il·lusió.\nLa crisi del capitalisme i la brutal ofensiva contra la classe obrera catalana ens obliga a la responsabilitat. No podem tornar a caure en els errors del passat, hem de trencar amb les dinàmiques dels darrers 40 anys que només han desarmat a la classe obrera, no podem tornar a caure en operacions que reinventen el reformisme, espirals que ens porten novament a posicions de conciliació, de pacte i d’entrega.\nAvui els i les comunistes hem d’escollir entre la unitat entorn un programa reformista o la unitat entorn un Partit amb un programa revolucionari. No hi ha camins entremitjos. Els darrers 40 anys ens han de servir, hem de fer memòria, 40 anys de concessions, de retrocessos, de traïcions, de pactes i de fracassos son suficients.\nEl Primer Congrés del Partit Comunista del Poble de Catalunya marca el punt d’inflexió, oferim unitat per lluitar no per pactar, per construir el socialisme no per humanitzar el capitalisme. Oferim un partit petit encara, però ferm i cohesionat, intransigent amb el fraccionalisme, oferim un partit marxista-leninista que lluita al carrer i als centres de treball.\nComunistes de Catalunya, us cridem a unir-vos al Partit de la classe obrera!\nEndavant amb el 1er Congrés!\nEnfortir el Partit Comunista, conquerir l’Estat Socialista!\nBarcelona, 14 de desembre de 2.012


The Tamarind Hotel Goa Índia - Ofertes d'hotels amb els MILLORS DESCOMPTES EN LÍNIA\n1286, Kumar Vaddo Nagar, Opposite St. Michael's Church, Anjuna, Anjuna, Goa, Índia, 403509 - Veure al mapa\nTé alguna pregunta per a The Tamarind Hotel?\nBarri Anjuna Agonda Panaji Anjuna Calangute Anjuna\nMés informació sobre The Tamarind Hotel\nSi el que està buscant és per un hotel ben situat a Goa, no busqui més enllà de The Tamarind Hotel. Amb aquesta situació a només 22. Km del centre de la ciutat i a 49. Km de l'aeroport, aquest hotel de 3-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix The Tamarind Hotel asseguren una estada plaentera als seus clients. Per a la comoditat i comfort dels seus clients, l'hotel ofereix servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, accés per a cadires de rodes.\nEntri en una de les 25 habitacions i escapi de l'estrès del dia amb una ampla gama de comoditats com armari, tovalloles, televisió de pantalla plana, mirall, llençols. L'hotel compta amb una llista completa de comoditats, com piscina exterior, massatge, parc infantil, billar, ping pong. The Tamarind Hotel és una elecció inteligents per a viatgers a Goa, i ofereix una estada relaxant i sense molèsties.\nDistància des del centre de la ciutat: 22. Km\nTots els tipus de viatgers (50)Parelles (35)Viatgers en solitari (5)Famílies amb infants petits (5)Grups (5)


Consells per escollir la millor empresa de neteja - La Mar de Net\nConsells sobre com escollir la…\nTenir un entorn domèstic o laboral net i polit és un punt clau perquè tant treballadors com pels que habiten la casa estiguin a gust i puguin desenvolupar les seves activitats amb normalitat. T’has plantejat alguna vegada contractar una empresa de neteja? En aquest post et donarem alguns consells sobre com escollir la millor empresa de neteja.\nEn anteriors entrades del blog de la Mar de Net et parlàvem sobre els avantatges que aporta contractar una empresa amb servei de neteja d’oficines. Es resumeix a obtenir major seguretat, un treball més professional i un estalvi en temps i en costos per a l’empresa.\nPer escollir la millor empresa de neteja, haurem de tenir en compte què serveis ofereix, a quin preu, i amb quines garanties. Per descomptat, una empresa que compti amb treballadors donats d’alta a la Seguretat Social i amb un contracte en regla i vigent serà fonamental, de cara a possibles inconvenients que puguin sorgir.\nA La Mar de Net oferim diferents tipus de serveis de neteja per a empreses i per a ús domèstic, que es poden adaptar segons les necessitats del client. L’esperit de l’empresa és sempre oferir la màxima qualitat amb la màxima seguretat. Formem a tots els nostres treballadors en noves tècniques de neteja i prevenció de riscos laborals per disminuir els possibles errors. A més, utilitzem els recursos més innovadors per ser més eficients cada dia. Com a compromís social, ens enorgullim d’obrir les portes a treballadors amb diversitat funcional integrats en els nostres equips.\nSi estàs cansat de buscar una empresa de neteja, pots posar-te en contacte amb nosaltres i sol·licitar un pressupost. El nostre radi de cobertura es centra a les comarques del Maresme, Barcelonès i Vallès Oriental, però per a la resta de Catalunya, podem adaptar-nos segons el tipus de servei que necessitis.\nCategories: Dia a dia, Trucs 31 gener, 2018 Leave a comment\nPreviousPrevious post:3 Motius per contractar a una empresa amb servei de neteja d’oficinesNextNext post:Aprendre a llençar de debò amb el mètode KonMari i Dan-Sha-Ri


El divendres 15 de març els nens i nenes de cicle mitjà vam veure una obra sobre Sherlock Holmes en anglès. L'obra tractava d'un pres que volia robar la corona de la reina d'Anglaterra. Sortien personatges tan coneguts com Harry Potter, Lady Gagà o Jack Sparrow. Fins i tot alguns nens i nenes es van disfressar. It was fantastic.\nEnviat per admin el 20/mar/2013\nSORTIDA A L'ERMITA DE SANT MARTÍ\nEl dijous 15 de novembre, els nens i nenes de l'escola vam anar a l'ermita de Sant Martí. Allà vam poder veure l'ermita per dintre i un senyor que es deia Martí ens va explicar moltes coses. Per exemple que és d'estil romànic, que es pot visitar un cop al mes i que es fan batejos, casaments... Vam fer un dibuix de l'ermita i vam escriure una redacció. Va ser una sortida molt interessant i profitosa.\nEl 7 de febrer, els nens i nenes de cicle mitjà vam anar d'excursió al Parc de Marineland. Vam celebrar el dia de la truita i també vam aprofitar per aprendre molt sobre els mamífers aquàtics. Vam veure un espectacle de lloros i dofins. Ens ho vam passar superbé en el parc, que de fet, era per nosaltres sols.\nEnviat per admin el 15/mar/2013\nHEM FET UN BON PAPER A CAPELLADES\nEl passat 22 d'octubre vam visitar el Molí Paperer de Capellades i hem après a fer paper de la manera com es feia abans. Vam veure i participar en el procés d'elaboració del paper. Vàrem aprendre molt i ens ho vam passar molt bé!\nEnviat per admin el 31/oct/2012\nPRIMERES IMATGES DE LES COLONIES\nJa les tenim! Les primeres imatges ja són aquí.Com ja han dit els altres cicles, tenim problemes amb la connexió així que només podem pujar algunes imatges d'avui.\nPerò no patiu que demà mateix en tindreu nde noves.\nMireu que bé que ens ho estem passant.\n<br" width="288" height="192">\nEnviat per admin el 28/mar/2012\nEl dijous 1 de març, l'alumnat de cicle mitjà va anar al Gran Teatre del Liceu a Barcelona. El teatre tenia moltes llotges molts daurats, làmpades impressionats, grans miralls i les butaques de color vermell. Vam veure l'òpera Guillem Tell. De vegades ens avorríem una mica perquè tot era cantat però ens va agradar la història i els decorats. Després vam anar al Parc de la Ciutadella a dinar i encara vam tenir temps de jugar una mica.\nEnviat per admin el 20/mar/2012\nEl dijous16 de febrer l'alumnat de cicle mitjà va anar a les mines de carbó de Cercs a la comarca del Berguedà. Allà vam entrar a les mines amb un trenet i ens van explicar com treballaven a la mina des del principi fins, pràcticament els nostres dies. També ens van explicar com vivien a la colònia els homes, dones i nens que estaven allà. Fins i tot ens van ensenyar una casa de la colònia. Vam aprendre moltes coses i ens ho vam passar molt bé.\nEnviat per admin el 06/mar/2012\nConcert de Nadal 2011 - Cicle Mitjà\nJA SÓN FESTES DE NADAL!\nEls nens i nenes de Cicle Mitjà ens hem regalat postals entre nosaltres per a felicitar-nos el Nadal!\nEl dia 11 de Novembre, festivitat de Sant Martí, els alumnes de tercer hem visitat l'ermita romànica de Sant Martí, patrimoni del poble de Montgat.\nTambé ho hem explicat a la ràdio de l'Escola.\nEnviat per admin el 15/des/2011\nEXCURSIÓ A VALLDEPERAS\nEl dijous 27 d'octubre vam anar a la casa Valldeperas. Un taller de terrissa on vam aprendre moltes coses i vam poder treballar amb el fang.\nEnviat per admin el 08/nov/2011\nColònies Can Vandrell 4t.\nEls alumnes de 4t hem anat de colònies i ens ho hem passat molt bé!\nAquí podeu veure totes les activitats que vam fer, va ser súper divertit!!!\nDANSES MEDIEVALS a Cicle Mitjà\nCopieu l'enllaç següent per a poder veure els vídeos de les danses:\nMIDDLE AGES - 4th Graders\nPel projecte de l'Edat Mitjana vam veure la pel.lícula "Por Siempre Jamás" en versió original (anglès), i vam utilitzar-ne els personatges per a parlar de la piràmide social, els tipus d'edificis i la vestimenta que utilitzaven a l'Edat Mitjana.\nCom a producte final del nostre projecte, vam treballar en grups per a fer una maqueta.Cada grup feia un edific i vam buscar el material que ens calia en anglès.\nFinalment, vam posar etiquetes a cada part del poble, per tal d'ensenyar-vos totes les paraules que hem après en anglès.\nFor the Middle Ages project, we watched the original version of the film "Ever After", and we used the characters of the film to talk about the social pyramid, the kinds of buildings and the clothes that they used in the Middle Ages.\nAs a final product of our project, we worked in groups to do a model. Every group made a building and we looked for the material we needed in English.\nFinally, we put a label in every part of the town, to show you all the words we learned in English.\nEXCURSIÓ DE TOT EL DIA AL CASTELL DE MONTESQUIU\nEls alumnes de tercer i quart hem anat d’excursió aprofitant que estem de jornades culturals. Com que estan basades en l’Edat Mitjana, hem anat a veure el castell de Montesquiu. Primer hem pujat caminant fins al castell i hem esmorzat en les seves terres. Després, ens han fet una visita guiada per totes les cambres i hem vist un vídeo que feia molta por! Després hem anat a dinar i a jugar a la gespa tots junts. Hem acabat esgotats!\nPàgina 3 / 3 (51 - 71 de 71 Total)


La Cotorra de la Vall: RECORDEM: Tavernes inicia el confinament nocturn a la 1 de la pròxima matinada, de dilluns: Totes les mesures vigents\nRECORDEM: Tavernes inicia el confinament nocturn a la 1 de la pròxima matinada, de dilluns: Totes les mesures vigents\nRecordem que el DOGV ja ha publicat l'aval del Tribunal Superior de Justícia valencià, que ha autoritzat estendre la limitació de mobilitat nocturna ( entre la 1 i les 6.00 h, toc de queda) a un total de 77 municipis, entre els quals hi ha Tavernes, davant l’augment de contagis i la forta pujada dels indicadors de IA, molts del quals quadrupliquen o quintupliquen la xifra de 250 a partir de la qual hi ha risc extrem. En el cas de Tavernes, amb una IA de 649, ens acostem cada actualització a triplicar la xifra.\n- La vigència del toc de queda s’inicia a la 1 de la pròxima matinada, la de demà dilluns, i tindrà vigència com hem dit fins el 16 del pròxim mes d’agost.\n- També s’ha modificat la limitació a 10 persones les que poden reunions en l’àmbit públic i privat.\n- Les mesures que afecten l’hostaleria i l’oci es mantenen igual, però en el cas dels espectacles l’aforament es redueix en interiors al 50% o a un màxim de 1.500 persones i han d’acabar a les 0.30 h.\n- Els recintes esportius tancats tenen també el mateix aforament, el 50% amb un màxim de 1.500 persones, cosa que també s’aplica a l’aforament de les piscines cobertes.\nAquestes mesures venen obligades per la gran propagació que ha tingut i té la variant delta, que tornen a fer aconsellables l’increment de distàncies interpersonals per la seua capacitat de transmissió i sobre tot posar molta cura a les reunions en interiors.\nCal dir que des del 8 de juliol, quan es van aprovar les primeres mesures, la incidència acumulada del País Valencià ha passat de 262 a 518 casos per cada 100.000 habitants en 14 dies registrats i s’han duplicat les hospitalitzacions, que han passat de 260 ingressats, 29 dels quals en l’UCI, als 586 de divendres passat, dels qual eren 78 en UCI.


EL BLOG DE L'ARXIU HISTÒRIC DE ROQUETES-NOU BARRIS: Ricard Vaccaro, in memoriam\nRicard Vaccaro, in memoriam\nEl passat dijous 25 de febrer va morir en Ricard Vaccaro Rodríguez-Tramuntana als 70 anys d’edat. Nascut a Barcelona el 1946, va residir a Cornellà de Llobregat i instal·là el seu taller de treball a La Llagosta. El 1971 es va graduar en Arts Aplicades, en l’especialitat de pintura i procediments murals, a l’Escola Massana. Entre els anys 1970 i fins el 2008 va exercir de professor d’arts plàstiques a l’escola Thau de Barcelona. També exercí com a assessor a la Conselleria de Cultura de la Generalitat de Catalunya.\nÉs autor de diverses escultures amb les quals ha fet nombroses exposicions individuals i col·lectives, i també autor de diverses obres artístiques urbanes. La primera d’elles és un conjunt escultòric titulat Geometria d’Ombres, ubicat al parc de l’Àrea Olímpica de la Diagonal, el 1992. Altres obres a Barcelona són Diàleg (2001), Zigurat (1994), Absències (2006) i So (2006). També té peces a altres municipis com Cabrils, Castelldefels, Cornellà de Llobregat, La Llagosta Palafrugell i Viladecans. Als anys 2001 i del 2012 al 2015 fou l’encarregat de dissenyar el premi Català de l’Any que atorguen anualment els lectors del diari “El Periódico de Catalunya”. Altres facetes artístiques han estat la pintura i la joieria. També és autor de diversos articles. El 1993 l’escultura Homenatge a Joan Miró rebé el Premi de l'Associació Catalana de Crítics d’Art per la transformació del paisatge urbà en l’escenari artístic.\nA Nou Barris també ens va deixar el seu llegat. El 16 de maig de 1999 va ser inaugurada la seva obra La Flama, en una placeta sorgida com a resultat de la reurbanització dels carrers del barri de Torre Llobeta, en l’encreuament del carrer de Costa i Cuxart amb el carrer de Cartellà. Es tracta d’una escultura realitzada amb acer corten i acer inoxidable. Té una alçada de 15 metres per 4 metres d’ampla, i té un pes de 15 tones. L’obra representa el foc primitiu de les cultures. A mode de curiositat, mereix la pena esmentar que a l’interior de l’escultura, concretament en un calaix situat a la part superior, hi ha guardats un CD amb el Cant de la Sibil·la de Jordi Savall, un llibre de poemes de Paul Auster i algunes cartes personals d’amistats d’en Vaccaro. Tot plegat eren objectes molt preuats per l’artista, el qual ell mateix ho col·locà amb l’ajut d’una grua el dia de la inauguració, i que tenen com a finalitat donar ànima a l’escultura. Des d’aleshores, La Flama s’ha convertit en un dels símbols del barri de la Torre Llobeta.\nEl 7 d’octubre de 2014 Ricard Vaccaro va fer una visita a la nostra entitat després que ell ens va demanar que proposéssim La Flama com a candidata a ser una de les deu escultures més representatives de Barcelona. La petició respongué a una campanya de promoció del patrimoni escultòric a iniciativa de l'organització Capital de la Cultura Catalana (CCC), que llavors havia recaigut sobre Barcelona. En Vaccaro ens va obsequiar amb uns llibres que repassen els seus treballs artístics, unes làmines dibuixades per ell mateix i una maqueta de l'escultura La Flama que tenim exposada al vestíbul de l'Espai Via Favència. Per part nostra, el varem obsequiar amb un exemplar del llibre "Así era Nou Barris" dedicat per l'autor i també amb alguns números de la revista "L'Arxiu" i del butlletí "Petit Arxiu". Transcorreguts uns pocs dies, es va posar en contacte amb nosaltres per agrair la nostra cordialitat i atenció cap a la seva persona, tot expressant la seva satisfacció per haver-nos conegut. Des de l’Arxiu Històric de Roquetes-Nou Barris volem retre-li homenatge per la seva feina i la seva aportació tan artística com personal. Sempre en guardarem un bon record. Descansi en pau.\nPublicado por Arxiu Històric de Roquetes-Nou Barris en 21:56


Lluïsa Casagemas, una compositora al Liceu | Femení i Singulars\nLluïsa Casagemas, una compositora al Liceu\n1893, compositora catalana, Gran Teatre del Liceu, Lluïsa Casagemas, Schiava e Regina\nRessenya del diari “La Vanguardia” (11 d’abril de 1893)\nI tant que era jove!. Aquell 1893 tenia vint anys i estava a punt de fer el salt internacional. Seria uns mesos després, a l’Exposició de Chicago del 1893. La seva òpera “Schiava e Regina”, escrita quan tenia 18 anys, va ser escollida per ser interpretada dins els actes de l’exposició, un fet que va donar un impuls enorme a la seva carrera. D’entrada era un salt internacional d’aquesta jove compositora catalana, que va ser reconeguda i premiada, segons els diaris de l’època, amb “gran medalla i diploma”. Els diaris de l’època en van fer ressò i aviat el seu nom es va convertir en un dels grans.\nLluïsa Casagemas i Coll havia nascut a Barcelona l’any 1873. El seu pare era Manuel Casagemas, vicecònsol dels Estats Units a Barcelona i administrador del Banc de Catalunya. La Lluïsa va tenir quatre germans, dos dels quals van despuntar en el camp artístic, ella i Carles. La Lluïsa va despuntar en la música, i el Carles, en la pintura.\nAls quatre anys a la Lluïsa ja se li va començar a despertar la sensibilitat per la música. La seva posició de nena burgesa li va permetre rebre classes particulars de música i més tard va entrar a estudiar al Conservatori Superior de Música del Liceu. Al conservatori va estudiar cant, piano i violí, i també composició. Als 11 anys, i sense haver rebut encara classes d’harmonia, va escriure la seva primera obra, un Ave Maria. Després d’aquesta obra van seguir-ne més i aviat va començar a destacar per les seves habilitats com a compositora. La qualitat de les seves composicions va despertar l’elogi de músics del moment com ara Albéniz, Rodoreda, Vives i Nicolau, i les seves obres es van començar a programar, de manera regular, en les sales de concerts de Barcelona, com la que es va interpretar el 1893 al Teatre Líric. Es tractava d’una obra simfònica, Crepúsculo, molt ben acollida per la crítica. Alguna ressenya de l’època també parla de Casagemas com a pianista i cantant.\nPerò hi ha un moment que va marcar un abans i un després en la seva carrera: quan la seva òpera, “Schiava e Regina”, es va sentir a l’exposició de Chicago i aquest reconeixement va fer que la seva ciutat natal volgués sentir aquella partitura i quin era el millor lloc, doncs el Gran Teatre del Liceu. La temporada 1893-94 el Liceu la va programar. Lluïsa Casagemas s’havia de convertir d’aquesta manera en la primera dona que veia estrenada una obra al teatre de la Rambla. (…)\nPer saber-ne més, segueix escoltant l’àudio!


ARRIBA L'OLOT, TEMPS DE NADAL\nARRIBA L'OLOT, TEMPS DE NADAL La programació de Nadal comença aquest divendres amb l’encesa de la il.luminació\nAquest divendres 30 de novembre es posarà en marxa la il·luminació de Nadal a Olot. A les 19 h, s’encendran els llums que s’han instal·lat a diferents espais de la ciutat en una iniciativa conjunta de l’Ajuntament i l’Associació de Comerciants. Aquest any, com l’any passat, només hi haurà les llums enceses en horari comercial. L’encesa dels llums de Nadal marca l’inici de la programació de l’Olot, temps de Nadal, un centenar d’actes que ha organitzat l'Ajuntament, diferents entitats i associacions de la ciutat, que tindran lloc des de principis d’aquest mes de desembre fins al 6 de gener.\nLa Fira del Pessebre començarà el dijous 6 de desembre fins el diumenge 9 (la fira acaba el diumenge a les 14 h). Aquest any a la plaça del Carme hi haurà l’espai d’activitats familiars. Una de les activitats amb col·laboració de l'Escola Municipal d'Expressió serà un pessebre comunitari on totes les nenes i els nens que vulguin, poden aportar la seva figureta. També podran crear el paisatge d'aquest pessebre amb elements naturals que trobaran a l'espai. Aquest pessebre passarà a formar part de la Mostra de Pessebre d'Olot a partir del dia 10 de desembre i es situarà al carrer dels Sastres 7 on es podrà gaudir fins el dia 9 de gener. També podran gaudir de contes, un taller de galetes saludables i una altre d’estampació.\nLa Fira del Pessebre tindrà 72 parades: 28 del carrer Major a la plaça del Carme, on s’hi trobarà el Mercat de l’Artesania; 5 davant de Sant Esteve a l’espai dedicat als Pessebres, a la plaça Major hi haurà 18 parades amb productes de km0 (un espai que al llarg dels anys s’ha anat consolidant on es podran trobar 19 artesans i comerços de la comarca, que oferiran els millors productes per regalar aquest Nadal). L’oferta firal es completa amb el Mercat de Nadal ubicat a la plaça de la Pia Almoina i als carrers més propers que reunirà 21 parades més.\nEl divendres 14 de desembre s’inaugurarà la pista de gel, que estarà en marxa fins el 7 de gener. Cal destacar també la Mostra de Pessebres, la Gran cagada del Tió, i el Campament Reial, també amb tallers per a tota la mainada, que formen part de la programació de Nadal d’Olot.


Coaching Operatiu para Empresas | Feed Back Ground\nLa qualitat és un procés\nCoaching Operativo Individual\nCoaching Operativo de Equipos\nCoaching Operativo Organizacional\nCoaching operatiu individual\nMillora el teu rendiment i la teva marca personal.\nFes més visible la teva feina i augmenta la teva motivació en només 3 mesos.\nCoaching operatiu d’equips\nAlineem les accions amb els objectius de l’empresa.\n6 sessions grupals per a millorar la comunicació i la performance grupal.\nRedefineix, de forma conjunta, el teu sistema organitzatiu.\nTransforma la teva empresa en 3 mesos.\nEn moments d’escassedat de personal, treu profit dels teus recursos interns\nMillora l’eficiència dels teus equips a través de la productivitat, l’ordre i la disciplina\nActualitza el teu projecte empresarial amb un nou sistema d’organització liderat pel teu equip directiu\nEn només 3 mesos\nMillorem la comunicació de les persones implicades amb els diferents interlocutors\nEstablim millors sinèrgies que estimulen la motivació i permetin una correcta alineació entre els equips i els objectius de l’empresa\nMillor estructura operativa\nOptimitzen l’estructura organitzatives per a eliminar problemes, reduir costos de processos i millorar la qualitat\nMillor estructura organitzativa\nHem trepitjat planta, sabem com pensen i com funcionen les empreses productores\nOperatiu individual (OI)\nMillorar la capacitat de comunicació\nMillor gestió del temps i de l'espai\nAprendre a "pintar" conceptes\nIncorporar metodologia en el rendiment\nPotenciar la "marca personal" amb una proposta a mida\nResponsables de planta\nOperatiu Equips (OE)\nAssegurar dates, costos i qualitat dels projectes\nAugmentar el nivell d'implicació i motivació del personal\nMillorar la "marca personal" dels participants\nEquips de projecte multidisciplinars/multifuncionals\nConstruir un projecte conjunt amb tot l'equip directiu\nAdaptar el sistema organitzatiu a l'estratègia de la companyia\nReduir la dependència de determinades persones\nAlinear l'organització i els sistemes d'informació\nEquips directius en empreses familiars\nEmpreses en procés de successió\nEmpreses amb ganes d'evolucionar cap a una millor organització interna\nEls nostres packs i metodologia\nMínim 4 sessions\nSessions ad hoc\nInclou seguiment telefònic i consultes i suport tres mesos un cop finalitzat\nSessions de 90’\nPack de 6 sessions presencials\nSessions de 120’, ampliables de 2 en 2\nEls nostres Coaches\nEls nostres consultors estan certificats en les principals metodologies de millora de processos.\nCesc Alcaraz Calvet\nCoach – Director de Processos Estratègics\nCoach – Director de Processos Operatius\nDesprés del coach amb FeedBackGround he millorat moltíssim el nivell de comunicació amb el meu equip i també amb els meus superiors. Amb el meu equip he potenciat les meves capacitats d’estructuració i esquematització de problemes i solucions. També he millorat molt la gestió visual de les meves activitats.\nResponsable de millora continua planta d’automoció\nGràcies a les directrius del Màrius ara sóc molt més eficient gestionant el meu equip. Hem reduït el número de reunions i són més productives. Tots els membres del meu equip han fer un 5S del seu lloc de treball. El nivell d’ordre, organització i disciplina que hem aconseguit ens permet fer una millora gestió del temps.\nResponsable d’I+D empresa paperera amb gestió d’equip\nEl suport de FeedBackGround m’ha estimulat a desenvolupar determinades aptituds personals que m’han permès optar a llocs de més responsabilitat dins del grup\nJefe de planta Tier 1 automoción\nEl Cesc ens ha ajudat molt en l’organització del nostre dia a dia. Partint dels simples, però potents, models de FeedBackGround, tot l’equip els ha adaptat a l’organització, el què ens ha facilitat la presa de decisions organitzatives, així com la gestió visual de la nostra operativa. En conseqüència hem revisat les responsabilitats, que ara respectem de forma disciplinada.\nGerent d’empresa de serveis\nCopyright 2018 © Aviso Legal · Política de Privacidad y Cookies


Yunsen Inn Jinzhong Xina - Ofertes d'hotels amb els MILLORS DESCOMPTES EN LÍNIA Fer un comentari al lloc web\nYunsen InnNo.22 Huoshengmiao Street Pingyao, Pingyao, Jinzhong, Xina, 031100 - Veure al mapaPuntuació dels comentaris2,5Basada en1comentariYunsen InnVeure més fotosVeure més fotosVeure totes les 27 fotosPuntuació de la ubicació 2,5Veure al mapa2,5Ubicació\nSobre l'allotjamentDescripcióAl visitar Pingyao, vosté es sentirà com a casa a Yunsen Inn, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Yunsen Inn, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara aparell de televisió, TV satèl•lit/cable, articles de tocador, plat de dutxa, bany compartit per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Yunsen Inn no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsRus Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantATENCIÓ: a causa de la normativa local, el Yunsen Inn només pot allotjar ciutadans xinesos. Els clients han de presentar un document d'identitat xinès durant el registre d'entrada. Si no ets un ciutadà xinès, cal que triïs un altre allotjament.


Gandesa sospita que els quatre focs patits en quinze dies són provocats | Diari de Tarragona\nGandesa sospita que els quatre focs patits en quinze dies són provocats\nL’últim foc, dimarts al vespre, va mobilitzar 25 dotacions i s’inicià a només 20 metres de distància de l’ocorregut una setmana abans\n10 de Agosto de 2017 - 09:50 hs\nFins a vint-i-cinc dotacions es van mobilitzar la tarda i nit de dimarts per apagar un nou foc. Foto: Carles Luz\nEl municipi de Gandesa ha patit quatre incendis en les últimes dues setmanes, els dos primers, en zona periurbana el dia 25 de juliol, el tercer en zona forestal el dia 2 d’agost i l’últim abans d’ahir dimarts, també en zona forestal. Els incendis no han calcinat una superfície significativa de sòl, però només el d’aquest dimarts va requerir la mobilització de 25 dotacions de Bombers, entre elles set mitjans aeris.\nL’alcalde, Carles Luz, sospita que els focs han estat provocats. La freqüència de casos en un únic municipi en un espai tan curt de temps, mentre que en municipis veïns no es produeixen focs, el punt per on s’han iniciat, i l’hora d’inici així ho fan pensar. Luz, tanmateix, es mostra prudent i assenyala que tant els Mossos d’Esquadra com els Agents Rurals investiguen les causes dels quatre focs.\nAra bé, amb l’ànim d’ajudar en la investigació, l’alcalde ha fet una crida a través de les xarxes socials a la ciutadania perquè informin de qualsevol «moviment sospitós al bosc» i ho comuniquin a l’Ajuntament, els Mossos d’Esquadra o el telèfon 112.\n«Estem molt preocupats. Els dos incendis forestals haurien pogut fer molt mal, gràcies a la ràpida i contundent actuació dels equips d’emergències no ha estat així, però tot el que ha succeït ens fa sospitar molt», assenyala.\nL’episodi de casos va començar el dimarts 25 de juliol, amb dos focs a la zona periurbana de Gandesa, un en un magatzem abandonat i el segon en una zona d’apilament de branques seques al polígon industrial «que s’havia encès pels quatre costats».\nUna setmana després, el 2 d’agost, vuit dotacions terrestres i un mitjà aeri es van mobilitzar per extingir un foc forestal a la Font de l’Heura, a la serra de Puig Cavaller, un espai forestal molt dens. L’incendi va calcinar 150 metres quadrats de vegetació.\nL’últim ensurt es va produir abans d’ahir, dimarts, a les 19.50 hores de la tarda en un dia que no s’havien produït ni tronades ni temperatures extremes. Un nou incendi, a només 20 metres de distància de l’anterior i a l’inici del camí, va mobilitzar 25 dotacions. El foc va cremar 9.300 metres quadrats de superfície forestal i va quedar controlat a les 23.09 hores de la nit. Ahir una dotació terrestre va remullar la zona per evitar noves revifades.


Una nena d'11 anys té un fill del seu germà de 14 a Múrcia\nS'investiga la responsabilitat dels pares en el cas, encara que la llei no considera delicte la relació consentida entre dos menors d'edat similar\n06/02/2018 - 11.35 Actualitzat 06/02/2018 - 14.18\nHospital Virgen de la Arrixaca de Múrcia, on la nena ha donat a llum (EFE)\nEl pare de la criatura que una nena d'11 anys va donar a llum el divendres passat a Múrcia és el seu germà de 14 anys. De moment no es considera constitutiu de delicte ja que el noi tenia 13 anys en el moment de la concepció i es tracta d'una relació consentida entre menors de menys de 14 anys.\nDes que l'any 2015 es va reformar el Codi Penal mitjançant la Llei Orgànica de Protecció de la Infància, l'edat mínima de consentiment sexual a Espanya està fixada en els 16. D'aquesta manera, les relacions sexuals amb menors per sota d'aquest llindar són constitutives de delicte, excepte en el cas que siguin consentides entre menors propers en edat i grau de maduresa.\nDe tota manera, el jutge ha ordenat la investigació de les circumstàncies del cas a la unitat del Grup de Menors de la Policia Nacional. El govern de Múrcia ha activat el protocol de protecció de menors i investiga quina responsabilitat hi poden tenir el pares. La inspecció educativa també s'ha posat en contacte amb l'escola de la nena d'11 anys.\nDivendres passat la nena, de nacionalitat boliviana, va ingressar amb forts dolors abdominals a l'hospital Virgen de la Arrixaca, de Múrcia, on va donar a llum el nadó. Davant l'edat de la mare, l'hospital ho va notificar al jutge de guàrdia. La policia, que ha iniciat la investigació del cas per ordre del jutge, ha parlat amb la familia i persones de l'entorn de la nena, i ha sabut que el pare és el seu germà.\nAquest és el tercer cas d'embaràs de nenes que ha atès aquest hospital públic universitari de Múrcia en el darrer trimestre. A mitjans de novembre es va assistir una nena de 12 també d'òrigen sud-americà. I aquesta setmana també ha ingressat una nena de 16 anys que va donar a llum a casa seva i que ha hagut d'ingressar el nadó a cures intensives.\nA Múrcia, l'any 2016 hi va haver 10 casos de mares menors. A tot Espanya un total de 111 nenes menors de 15 anys van tenir un fill, 343 nenes tenien 15 anys; 818, 16 anys, i 1.408, 17 anys. Aquestes xifres són mínims històrics en comparació amb la dècada precedent, durant la qual han registrat descensos significatius.


a Castelldefels – mercè homar martí\nEn aquesta activitat repassarem les pautes a seguir quan tenim alguna patologia cardiovascular. Els principals ingredients de la dieta mediterrània, com fruites, vegetals, llegums, fruits secs i cereals contenen grans quantitats de fibra, antioxidants, minerals, proteïnes vegetals i vitamines del grup B protegeixen la salut del cor. Al marge de la dieta, els metges afirmen que el principal factor de prevenció és no fumar, i també fer exercici físic. Us oferirem idees d’ingredients per a donar sabor als àpats sense abusar de la sal i repassarem com seguir una dieta adequada\nBiblioteca Ramon Fernàdez Jurado– Castelldefels –\nDimarts, 26 de febrer, 18.30 a 20.00 h\nQuant sucre ingerim al llarg del dia ? No només penseu en la bosseta de sucre que poseu al cafè amb llet. Sabíeu que una sola llauna de Coca-cola o de tònica supera la quantitat diària de sucre recomanada per l’OMS? Que els iogurts naturals, desnatats o sense lactosa, porten més de tres terrossos de sucre?\nPer als que us agrada la rebosteria, us proposem alternatives saludables per gaudir de les postres amb receptes fàcils i originals. Algunes us sorprendran pels aliments naturals usats i perquè no utilitzarem ni el sucre refinat ni productes químics ni greixos saturats!\nBiblioteca Ramon Fernàdez Jurado – Castelldefels –\nDilluns, 25 de març, 18.30 a 20.00 h


Col·legi Santa Ana Archivos - La Veu de Llíria\nCategoría: Col·legi Santa Ana\nCategoría "Col·legi Santa Ana"\nTota la informació sobre el Col·legi Santa Ana.\nCol·legi Santa Ana, La Veu de l'EscolaPor LaVeudeLliria 9 mayo, 2019 Deja un comentario\nEn el 2017 per primera vegada guanyaren el premi del públic, en 2018 tornaren amb el Premi del Públic en la prova de Ball. Este divendres uns 27 alumnes del col·legi santa Ana, capitanejats pel professor Miguel Quiles, tornen a presentar-se amb tota la il·lusió del món a l’11a edició de Desafio robot organitzat per la Ciutat de les Arts i les Ciències que reunirà als…\nCol·legi Santa Ana, La Veu de l'EscolaPor LaVeudeLliria 9 octubre, 2018 Deja un comentario\nEl 9 d’octubre es commemora l’entrada de Jaume I a la ciutat de valència. Un dia que s’ha convertit en la festivitat de la Comunitat Valenciana i que el Col·legi de Santa Ana ha volgut celebrar amb la creació d’una senyera gegant entre els alumnes del centre. Una jornada on han obert les portes a pares i…\nCol·legi Santa Ana, Entrevistes, La Veu de l'Escola, RevistaPor LaVeudeLliria 6 octubre, 2018 Deja un comentario\nMarcos Galeano Ibañez estudia sext de primària al col.legi de Santa Ana. Des de xicotet ha tingut una passió: muntar i desmuntar Legos. Això li va dur a la programació i a la robòtica. Ara, amb a punt de complir 11 anys, anirà a representar a Espanya a la Final del prestigiós torneig mundial “World Robot Olympiad” en Tailàndia. Marcos ve de…\nSanta Ana aposta per un ball molt mexicà per al Desafio Robot 2018\nCol·legi Santa Ana, La Veu de l'EscolaPor LaVeudeLliria 9 mayo, 2018 Deja un comentario\nEl col·legi participa per quart any en este concurs en què participen 450 projectes entre les diferents proves Des de fa quatre anys, el col·legi Santa Ana ha apostat per la innovació i la modernitat de la mà de la tecnologia. Per això, els responsables del centre van aventurar-se a participar en el concurs Desafio…\n400 escolars posen veu a la Cantata ‘Al bell mig de la mar’\nCEIP Sant Miquel, CEIP Sant Vicent, Col·legi Santa Ana, Cultura, La Veu de l'Escola, MúsicaPor LaVeudeLliria 25 abril, 2018 Deja un comentario\nPer sisè any consecutiu, els professors de música de Llíria han impulsat este projecte La música és educar. I la veu és el primer instrument que els éssers humans descobrim. Per això, són moltes els col·legis que aposten per incorporar l’assignatura de Cor, entre les matèries extraescolars que s’ofereixen. I des de fa sis anys,…\nLectura del Quixot i el Tirant: el col·legi Santa Ana celebra el Dia del Llibre\nCol·legi Santa Ana, La Veu de l'EscolaPor LaVeudeLliria 23 abril, 2018 Deja un comentario\nEl centre també ha repartit els premis del I Concurs de Micro-relats Santa Ana El Col·legi Santa Ana ha celebrat hui el Dia del Llibre. I ho ha fet d’una manera molt especial: amb la lectura continuada d’El Quixot i del Tirant Lo Blanch. Des de primera hora del matí, els alumnes i professors del…\n12 alumnes de primària de Llíria entre els millors de tota la Comunitat Valenciana\nActualitat, CEIP Sant Miquel, CEIP Sant Vicent, Col·legi Santa Ana, La Veu de l'EscolaPor LaVeudeLliria 27 marzo, 2018 Deja un comentario\nEls alumnes pertanyen al CEIP Sant Miquel, el CEIP Sant Vicent, el Col·legi Santa Ana i el Col·legi Francisco Llopis 12 dels millors alumnes de Primària de tota la Comunitat Valenciana són de Llíria. Un any més, la Conselleria d’Educació ha entregat les distincions, els premis a l’excel·lència, als millors estudiants d’Educació Primària del curs…\nEl Col·legi Santa Ana celebra les falles amb una batucada, globotà i la cremà\nCol·legi Santa Ana, La Veu de l'EscolaPor LaVeudeLliria 17 marzo, 2018 Deja un comentario\nLa falla del centre va estar basada en els jocs El Col·legi Santa Ana de Llíria va complir el ritual de les flames, amb la cremà de la falla del centre, que van celebrar ahir al migdia amb la presència de tots els i les alumnes, els mestres i tots els pares i familiars dels…\nEl Col·legi Santa Ana organitza la Jornada de Portes Obertes el pròxim 28 de febrer\nCol·legi Santa Ana, La Veu de l'EscolaPor LaVeudeLliria 20 febrero, 2018 Deja un comentario\nA més, el centre realitzarà visites guiades els matins del 26, 27 i 28 de febrer El Col·legi Santa Ana organitza una Jornada de Portes Obertes, perquè els pares i mares de Llíria puguen conèixer les instal·lacions, els serveis a les famílies i la proposta educativa del centre. Esta activitat tindrà lloc, en la vesprada…


Detingut quan fugia després d'agredir una dona al Gran Jonquera - Diari de Girona\nDetingut quan fugia després d'agredir una dona al Gran Jonquera\nLa víctima va caure a terra per la forta estrebada del lladre, que intentava robar-li la bossa de mà\ne.batlle / a.font 19.02.2020 | 00:23\nEls Mossos d'Esquadra van detenir el diumenge 9 de febrer un home, de 25 anys i nacionalitat francesa, com a presumpte autor d'un robatori amb violència i intimidació a una dona al centre comercial Gran Jonquera Outlet & Shopping. Les imatges de l'incident s'han fet virals i s'hi veu l'agressió que va patir la víctima quan el lladre intentava robar-li la bossa de mà.\nEls fets van passar pels volts de dos quarts de nou del vespre i va poder ser enxampat després d'una persecució pel centre comercial i gràcies a la intervenció dels testimonis. La víctima va ser atesa a l'hospital de Figueres, però no va requerir ingrés.\nEn el vídeo es veu com un home surt amb la caputxa posada d'un dels establiments i estira la bossa de la víctima, una dona de mitjana edat. La forta estrebada la fa caure a terra i és arrossegada uns metres. Clients i treballadors intenten aturar el robatori i, després de forcejar, el lladre fuig corrents. Al final del vídeo l'home cau estès a terra i és envoltat per la gent, que impedeix que marxi. En l'incident hi van intervenir els serveis de vigilància del Gran Jonquera, però el lladre va aconseguir escapolir-se'n.\nEl que no van captar les imatges és com els Mossos d'Esquadra van arrestar-lo poc després. Dispositius d'ARRO que es trobaven a la zona fent tasques de prevenció van personar-se a la porta, avisats pel centre, i van arrestar el presumpte autor quan fugia.


Els manaies i l'origen de Girona - Diari de Girona\nEls manaies i l'origen de Girona\nUna conferència de l'exalcade Joaquim Nadal amb motiu dels 75 anys de la Confraria serveix per posar en valor la tasca de Joaquim Pla · Dalmau en favor de la ciutat, ressaltar l'orgull gironí i revelar que va deixar el guió d'una pel·lícula\ngirona | tapi carreras 06.04.2014 | 08:39\nEl bisbe, Reixach i Nadal. marc martí\nJoaquim Nadal, abans de pujar a l´escenari a fer la conferència a l´Auditori Josep Irla de la Generalitat.\n«Els Manaies s'han convertit en una imatge icònica de la Setmana Santa»\nEls tres caps del gegant Gerió haurien escoltat enfurismats com l'exalcalde de Girona, Joaquim Nadal, explicava el vincle dels manaies amb l'origen de la ciutat de Girona. L'exbatlle participava en la conferència d'obertura de l'any de celebracions del 75è aniversari de la Confraria de Jesús Crucificat-Manaies de Girona i va vincular els romans amb la fundació de la ciutat, allunyant-la, doncs, d'una creació amb orígens mitològics.\nL'exalcalde va basar part de la conferència en ressaltar el pes d'un dels presidents dels Manaies de Girona, Joaquim Pla Dalmau. I va repassar multitud de documents de l'activista cultural "maquinant" sobre diferents aspectes de Girona, la Setmana Santa i els Manaies. Entre aquests hi ha precisament el que diu que la ciutat no és "la Girona de Gerió" sinó la dels romans que van baixar de Sant Julià i es van establir al peu de l'actual Catedral.\nEra una manera de lligar la importància dels manaies amb la història de la ciutat. En un repàs en el passat va deixar clar que el 1751 ja hi havia els manaies de Sant Daniel i que la refundació dels manaies de la confraria de Jesús Crucificat pretenien ser ben diferents: Si els primers eren desorganitzats, els nous havien de tenir un ordre estricte.\nEntre els documents també va citar com els manaies, fa seixanta anys, es van començar a fer càrrec de la cavalcada de Reis. Representants de la confraria havien demanat una subvenció a l'Ajuntament i se'ls va concedir a canvi de l'organització de l'arribada dels tres reis.\nTambé va esmentar la preocupació de Pla Dalmau per la Processó, amb un inici fort amb els manaies al capdavant però que s'anava desinflant amb el pas de les diferents confraries. Ara amb el Bisbe al final de tot, s'ha complert un dels desitjos de Pla Dalmau, ja que es dóna importància tant al principi de la Processó com al final. En un altre document, hi apareix un guió per fer una pel·lícula sobre els manaies, una idea que a l'exacalde li va cridar molt l'atenció i que va servir-li per animar els actuals responsables de la Confraria per tirar endavant un film sobre els Manaies.\nNadal, després de recordar la frase "gironí i manaia, dos cops gironí", va admetre no haver estat mai manaia i que fins i tot, de petit, li feien por, però va reconèixer el pes que tenen a la ciutat quan van ser uns dels valedors per no fer desa?parèixer la Processó ni Temps de Flors. A més, va recordar una frase introductòria sobre Pla Dalmau, escrita per Jordi Vilamitjana, on exposa que "practica el gironisme des de fa 60 anys". L'exacalde va deixar clar que el gironisme, com a orgull gironí "és un exercici valent d'una vinculació de la vida amb la ciutat".\nUna de les anècdotes que van fer riure més els prop de 200 assistents a la conferència a l'auditori Josep Irla de la Generalitat, feia referència a les primeres eleccions municipals després del franquisme. Va aparèixer en una fotografia de Los Sitios amb el puny alçat juntament amb Francesc Pararols (PSUC) i el titular de "socialistes i comunistes guanyen". L'endemà s'inaugurava el Museu d'Art i es va traslladar una mare de Déu de l'Ajuntament al Museu. Treure la imatge de la Verge de del consistori l'endemà de les eleccions va fer pensar a alguns: "ja hi tornem a ser!".\nA la conferència hi va assistir el Bisbe Francesc Pardo, l'alcalde de Girona, Carles Puigdemont, l'exalcaldessa Anna Pagans i el director general d'afers religiosos de la Generalitat, Enric Vendrell, i un dels fundadors de la confraria, Josep Oller, entre altres.


V Convenció de Periodistes a Lugo - SPC Sindicat de Periodistes de Catalunya - Sindicat de Professionals de la Comunicació\nInici/Notícies/V Convenció de Periodistes a Lugo\nEls pròxims dies 4 i 5 i 6 de maig se celebrarà a la ciutat gallega de Lugo la V Convenció de Periodistes, organitzada -com totes les anteriors- pel Fòrum d’Organitzacions de Periodistes (FOP). La trobada reunirà uns 200 professionals de la informació d’arreu de l’Estat sota el lema genèric de Vells i nous mitjans: la mediació necessària del periodista. La qüestió a debatre serà l’exigència de professionalitat en l’exercici del periodisme. Hi haurà sis ponències, la primera de les quals és Fonament constitucional de la funció d’informar i la necessitat del periodista professional. La segona és La situació del debat de l’Estatut del periodista professional i el balanç del reordenament d’RTVE. La tercera analitzarà les relacions Entre el periodisme cívic i el periodisme ciutadà. La quarta, que és la ponència que ha estat redactada per la FeSP, és Elements que atempten contra la mediació del periodisme. La cinquena és Periodisme, publicitat, propaganda i gabinets de premsa i la sisena Dona i periodisme. Està previst que en els pròxims dies, els documents que se sotmetran a debat es puguin obtenir a la pàgina web del FOP (www.foroperiodistas.com). El dia anterior a l’inici de l’encontre, el 3 de maig, Dia Internacional de la Llibertat de Premsa, es lliurarà el Premi Xose Couso que atorga el Col·legi de Periodistes de Galícia, membre del FOP i una de les organitzacions amfitriones de la Convenció.


Puigdemont sent “vergonya” de TV3 - Notícies Comunicació - Notícies Comunicació - e-notícies\nComunicació · 31 de Juliol de 2021. 21:15h.\nRenya la televisió pública per parlar de “la guàrdia pretoriana de Torra”\nEls ex presidents de la Generalitat, Carles Puigdemont i Quim Torra, han retret a TV3 que es referís a l'Àrea de Seguretat Institucional (ASI), ara dissolta per l’actual Govern, com “la ‘guàrdia pretonia’ de Torra”. “Quina vergonya. Inexplicable, injustificable”, ha comentat Puigdemont al respecte.\nEl primer en queixar-se ha estat el propi Torra, que ha manifestat que “m’imagino que @tv3cat es refereix a l'Àrea de Seguretat Institucional (ASI). Aprofito per agrair a tots els membres i responsables de l’ASI el seu treball i dedicació exemplars. Va ser un honor recuperar una institució republicana creada pel president Companys l’any 1938”.\nEl periodista Pep Riera ha afegit que “sap greu que massa sovint la televisió pública de Catalunya no tingui veu pròpia i faci seguidisme acrític de la terminologia i els enfocaments periodístics dels altres mitjans que sistemàticament desprestigien de manera gratuïta les institucions catalanes”.


Pràctiques il·legals al SAAS\nEls consellers del PS han denunciat una possible trama de corrupció consentida\nActualitzada 14/07/2016 a les 21:32\nAquesta setmana els consellers generals socialdemòcrates van denunciar en roda de premsa unes gravíssimes irregularitats en la gestió del Servei Andorrà d’Atenció Sanitària (SAAS). Unes anomalies que farien trontollar qualsevol govern en qualsevol país. La denúncia es basa en l’anàlisi de la documentació dels anys 2013 i 2014 rebuda a partir de totes les demandes d’informació que la consellera Rosa Gili ha anat fent al voltant del SAAS. Una bona i minuciosa tasca d’oposició que no sempre és prou valorada.\nEn tot cas, s’han pogut reunir proves suficients per comprovar que el SAAS és un complet desgavell quant a la gestió dels diners de tots els ciutadans i, pitjor encara, posa en pràctica de forma sostingunda i consentida actuacions del tot il·legals i que la intervenció del Govern ha anat denunciat en cadascun dels exercicis pressupostaris.\nFa cinc anys que ens governa DA i per les seves mans i els seus ulls ha passat tota la documentació a què hem tingut accés i que ha demostrat l’existència d’aquesta possible trama de corrupció. El Govern, tot i ser conscient sobre què ha passat i passa al SAAS, fins al dia d’avui no ha mogut un sol dit per aturar aquesta sagnia. I el pitjor de tot és que a més de mirar cap a un altre costat, DA ha practicat retallades als més febles, ha augmentat les cotitzacions de la CASS i ha incorporat l’IRPF com a figura impositiva per intentar pal·liar el dèficit de la nostra sanitat, sense posar prèviament remei a aquesta lamentable situació.\nQualsevol bon governant, abans de carregar la factura d’una disbauxa com aquesta al ciutadà el que ha de fer és primer tallar de soca-rel totes les pràctiques que poden suposar actuacions irregulars i il·legals; posteriorment, millorar la gestió per reduir fugues no justificades, i finalment, un cop la casa està ben endreçada, estudiar la necessitat d’apujar cotitzacions o d’augmentar impostos. Tot al revés del que ha passat.\nEsperem que la denúncia del PS serveixi perquè Govern, responsable per no haver fet un millor control, assumeixi el seu rol i actuï per denunciar als autors d’aquestes pràctiques i posi els mecanismes per evitar que aquests gravíssims fets es tornin a reproduir. La molt mala notícia és que encara ens queda per veure què va passar al SAAS durant el 2015.\nVan sobrats, van llençats, vent en popa. Les enquestes del CRES els han envalentonat. No s'hi val de deixar caure acusacions gravíssimes de corrupció prop del SAAS i quedar-se tant pinxo! Quan emets un comunicat d'aquesta magnitud en una roda de premsa en el si del Consell General, has d'aportar proves fefaents (encara hi ha temps, però). Espero que els tres mosqueters del PS siguin prou diligents i les seves acusacions siguin assortides amb aportacions de proves prou contrastades. Si no és així, s'haurà d'inscriure aquest pressumpte "postureig", com un patètic (i miserable) brindis al sol!


L'IMET coordina les IX Jornades de Mediació — Ajuntament de Tarragona\nEsteu aquí: Inici › Educació › Notícies › Notícies 2020 › L'IMET coordina les IX Jornades de Mediació\nL'IMET coordina les IX Jornades de Mediació\nLes sessions es desenvoluparan de forma telemàtica del 2 de novembre al 2 de desembre\nDel 2 de novembre al 2 de desembre es celebraran les IX Jornades de Mediació de Tarragona. Aquesta edició presenta dos canvis per tal d’adaptar-se a l’actual situació sanitària. El primer serà que aquest any totes les sessions seran telemàtiques a través de MS Teams, i l’altre serà que en aquesta edició les xerrades seran els dilluns i dimecres de 17.30 a 19.30 h.\nEl dia 2 de novembre se celebrarà la sessió inaugural que començarà amb la presentació de les jornades a càrrec de Núria Camacho, presidenta de l’Associació de Professionals de la Mediació; el conseller d’Educació. Manel Castaño; la consellera de Serveis Socials, Carla Aguilar, i el degà de Facultat de Ciències de l’Educació i Psicologia de la Universitat Rovira i Virgili, Lluís Marqués. Posteriorment Estrella Montoliu Durán, catedràtica de Lingüística Hispànica de la Universitat Barcelona i assessora de comunicació per a empreses i institucions, impartirà la conferència que porta per títol “Conèixer els mecanismes de la conversa com a eina de treball per als mediadors”.\nLes properes sessions es tractaran temes com la mediació escolar i familiar en època de confinament —4 de novembre—, la mediació intrajudicial —9 de novembre—, dret a l’habitatge —11 de novembre—, la mediació en línia —16 de novembre—, mediació en l’escenari de la COVID-19 —18 de novembre—, joves i mediació —23 de novembre—, mediació telemàtica exprés en temps de confinament —25 de novembre—, mediació davant la pèrdua de l’habitatge —30 de novembre— i finalment la sessió de cloenda, el 2 de desembre, sobre l’ús de les ADR en els conflictes derivats dels contractes d’habitatge.\nL'IMET impulsa la cultura de pau i la mediació, en el marc del Projecte Educatiu de Ciutat i Ciutat Amiga de la Infància, entre d'altres, amb la coordinació de les jornades de mediació. Es tracta d’un espai de trobada entre professionals i estudiants de mediació, membres d’institucions, entitats i la ciutadania, interessats en conèixer i difondre la cultura de pau i la mediació a Tarragona. Les jornades promouen el diàleg entre les persones i grups socials en la gestió de les discrepàncies i els conflictes en tots els àmbits: comunitaris, de la justícia, el món laboral, educatiu, el treball social, la psicologia, la pedagogia.\nLes persones interessades poden consultar el programa i inscriure’s al web de la Fundació de la URV.


l'Esquella de la Torratxa: Tan lluny de la veritat\nTan lluny de la veritat\nIroel Sánchez /La pupil insomne / 12-02-2011\nQueda espai per a la veritat en l'enorme entramat de PRISA?\nEl passat novembre, durant una visita a la ciutat suïssa de Ginebra, el fundador de Wikileaks , Julian Assange, va afirmar que només se sentiria protegit de la cacera desfermada en contra pels Estats Units en tres països: Islàndia, Suïssa i Cuba . És una declaració important que no va circular molt en llengua castellana i de la qual un diari com El País , que presumeix de ser "el diari global de notícies en espanyol", encara no s'ha assabentat. Tot i beneficiar-se en gran amb les filtracions d' Wikileaks , el quotidià del Grup PRISA sembla estar més atent a altres tipus de "ciberdissidents", més afí a les seves inclinacions polítiques.\nÉs així que el diari madrileny ve a confirmar les afirmacions dels funcionaris nord-americans - contingudes en els cables publicats pel mateix diari - sobre el desgast de la contrarevolució tradicional a Cuba i les seves aspiracions de presentar una mena de "dissidència 2.0", una cosa per el que fins i tot convoquen públicament cursos des de la seva seu diplomàtica a l'illa . I la portadora de la "revelació" que amplifica El País , és ni més ni menys que Yoani Sánchez, la mateixa persona que en aquests cables es defineix com el paradigma per a la nova oposició a construir a l'illa . És amb ella - llançada a la fama per PRESSA - amb la qual l'ex cap de l'Oficina d'Interessos dels EUA a l'Havana va sostenir nombroses converses ocultes, segons pròpia confessió , i amb qui es va reunir en secret la més alta funcionària nord-americana que ha visitat Cuba .\nEl dubte sorgeix en recordar que fa uns mesos el mateix diari publicava una manipuladora entrevista a l'editora del llocCubadebate titulada " A Cuba trigo sis hores per pujar un vídeo a YouTube ", burlant-se del que el diari anomena" penúries tecnològiques "degudes - segons l'entrevistador-que "les dictadures naveguen malament per Internet". Doncs, en l'article sense signatura publicat per El País no es pregunten com Yoani Sánchez, que reiteradament deia postejar a cegues al seu bloc, va poder ¡¡¡descarregar, i veure un vídeo de més de 50 minuts en aquestes condicions!!! ¿O és que potser es beneficia de les facilitats tecnològiques que els Estats Units distribueix als seus cibersoldados a Cuba? Segons la Subsecretaria d'Estat Bisa Williams, en el seu diàleg secret amb Yoani Sánchez aquesta li va demanar ajuda per comprar amb PayPal però no per a descarregar vídeos, pel que és de suposar que aquest problema el té resolt, cosa que ara confirmem.\nPer descomptat, per El País - com diu el cada vegada més acusat d'agent de la CIA Carlos Alberto Montaner - "el pecat no és que Estats Units intenti subvertir l'ordre a Cuba", tant Sánchez, com PRISA i el propi Montaner treballen per a aquest objectiu.Però tot i el seu cinisme, no crec a cap d'ells els convingui molt la nova maniobra. Fins un comentarista del text de Montaner en el lloc Diari de Cuba reconeix que el seu enemic en comptes de sancionar es proposa "respondre amb idees". Mentrestant, segons hem pogut apreciar en les revelacions de Wikileaks , els ocupadors de Sánchez i Montaner utilitzen la tortura, l'assassinat i el xantatge, a Cuba es parla que "... ser un blocaire no està malament. Ells tenen els seus i nosaltres els nostres. Anem a lluitar per veure quin dels dos grups resulta ser més fort ".\nPotser aquesta sigui la filosofia que expliqui per què, a diferència del que fa EUA, Yoani Sánchez no està presa ni se li han confiscat els equips amb els que pot fer el que no està a l'abast de les institucions ni els internautes cubans. No obstant això, els lectors de El País tampoc s'han assabentat que Google va clausurar el canal de Cubadebate a YouTube . Són veritats - com l'opció de Assange per Cuba-a les quals PRESSA tem massa com per donar-los espai en el món de mentides que ofereix als seus lectors.


Una expedició científica va localitzar el 13 de juliol passat a Ordino (Andorra) un bolet en perill d’extinció. Hygrocybe spadicea és una espècie prou estesa pel centre i nord d’Europa. No obstant, la troballa és la primera que es registra a Andorra, i només havia estat documentada en cinc ocasions anteriorment a Catalunya. L’equip que va trobar el fong correspon a l’expedició Wildlife in the Changing Andorran Pyrenees de l’EarthWatch Institute, liderada per l’investigador del CREAF i la UAB Bernat Claramunt, i en la qual hi participa el CENMA i que també compta amb el suport d’Andorra Turisme i el Comú d’Ordino. Aquesta espècie de fong, de baix interès culinari, forma un bolet amb barret marronós i lluent (d’aquí li ve el nom llatí, que vol dir ‘cap humit i de color marronós’), amb unes làmines i un peu d’un viu color groc. Amb una altura d’entre 4 a 7 centímetres i un barret de 3 a 7 centímetres de diàmetre, és una espècie pròpia de prats i pastures alpins calcaris i s’alimenta descomponent la matèria orgànica del sòl.\nSegons Manel Niell, micòleg i tècnic del CENMA i de les expedicions de l’EarthWatch, és difícil dir si un fong és present en una zona o no. ‘O es fa amb tècniques moleculars d’anàlisi del sòl, o només podem saber si hi és quan veiem el bolet’, ha explicat. I és que molts bolets no surten cada any, només quan les condicions els són propicies per a fer-ho. Per tant, ‘és probable que aquesta espècie estigués ja al terreny sense que s’hagués pogut detectar la seva presència’, ha detallat.Hygrocybe spadicea és, com d’altres espècies del seu gènere (Hygrocybe spp.), una bona indicadora del nivell d’antropització d’un territori. Tenint en compte això, i el baix nombre de cites que hi ha, aquest fong es considera en perill d’extinció, o com a mínim en clara regressió. ‘Es veu amenaçada per l’efecte de fertilitzants artificials (és especialment sensible a alts nivells de nitrogen al sòl), i la desaparició dels prats i augment dels matollars per culpa de la reducció de la ramaderia’, ha ressaltat Bernat Claramunt. De fet, a la llista vermella dels fongs de la Península Ibèrica és una espècie catalogada com a ‘amenaçada’, i als Pirineus aragonesos està prohibit collir-lo. ‘I a la llista vermella dels fongs del departament francès de Midi-Pyrénées es cataloga Hygrocybe spadicea com “en perill”, és a dir amb extensió i ocupació de l’espècie petita, fragmentada, i amb poblacions en disminució per alteració de l’hàbitat’, ha puntualitzat Niell.


Mas se sent "objecte de caça major" i critica la "sobreactuació" de la Fiscalia - Regió7 :: El Diari de la Catalunya Central\nMas se sent "objecte de caça major" i critica la "sobreactuació" de la Fiscalia\nEl President s'ofereix a defensar al Parlament que l'obra pública és "impecable" i reitera la confiança en els dirigents de CDC\nefe | barcelona 28.10.2015 | 13:02\nEl President català en funcions, Artur Mas, va valorar l´actuació policial ahir andreu dalmau/efe\nEl President de la Generalitat de Catalunya, Artur Mas, va assegurar ahir que tant ell com el seu partit se senten "objecte de caça major" per la investigació que ha comportat un escorcoll de la seu de CDC, i va criticar la "sobreactuació" de la Fiscalia, que ha vinculat al procés sobiranista català que ell impulsa.\nEn roda de premsa després de la firma del decret de constitució del Parlament (vegeu pàgina 18), Mas va anunciar que està disposat a comparèixer en els pròxims dies davant la Diputació Permanent del Parlament català per tal de donar explicacions en relació amb la investigació del presumpte pagament de comissions a CDC, que ahir va comportar un nou escorcoll de la seu de la formació a Barcelona.\nEl cap de l'executiu català va confirmar, a més, que la Guàrdia Civil va escorcollar la seu de l'empresa Infraestructures.cat, dependent del departament d'Empresa i Ocupació del Govern català, i va apuntar que els agents podien buscar "el que vulguin" perquè no trobaran res, va dir, que comprometi l'administració catalana.\nArtur Mas es va mostrar ahir convençut que tots els expedients d'adjudicació d'obra pública de la Generalitat de Catalunya "són impecables i més exigents que els de qualsevol altra Administració de l'Estat espanyol".\n"A Infraestructures de Catalunya -va precisar el President en funcions- poden escorcollar-ho tot, i emportar-se la informació que vulguin perquè estic absolutament convençut que tots els expedients d'adjudicació són impecables i més exigents que els de qualsevol altra administració de l'Estat espanyol".\nEl President de la Generalitat en funcions va assegurar, també, que el Govern català disposa actualment d'"un sistema supergarantista i supertransparent" que evita irregularitats, per això els expedients d'adjudicació "són absolutament impecables; no trobaran res irregular", va afegir Mas.\nEn aquest punt, el President Mas va assegurar que està disposat a comparèixer "aquesta mateixa setmana al Parlament, davant la Diputació Permanent, entre avui -ahir per al lector- i divendres, i encara que això no és una cosa que depengui de mi, jo mateix oferiré aquesta compareixença".\nEn relació amb el seu partit, Mas va indicar que l'operació d'ahir és la segona part de la realitzada dies enrere "també en un dia simbòlic", en al·lusió al fet que els escorcolls del 28 d'agost passat van coincidir amb un acte multitudinari de presentació de la plataforma Junts pel Sí (Convergència i Esquerra).\n"Segueixo dient i pensant que en aquestes actuacions hi ha una sobreactuació, una exageració molt gran, i em diuen -va apuntar- que alguns mitjans de comunicació també havien estat avisats abans", cosa que li fa pensar, va dir, que el que ha passat "no és aliè al moment polític que estem vivint a Catalunya".\n"Tinc plena confiança en com s'administren els recursos des de CDC", va recalcar el President català en funcions, i va recordar que "fa deu anys llargs que estem amb investigacions i tota mena de notícies, però fins ara no he vist evidències per les quals hagués d'adoptar actuacions".\nRull denuncia un "escarni"\nEl coordinador general de Convergència Democràtica de Catalunya, Josep Rull, va qualificar d'"escarni" els escorcolls policials, que atribueix a una voluntat d'"abatre una peça clau" del procés sobiranista com Convergència, un partit que no obstant això no farà, va dir, cap "pas enrere".\nEl parc de terror Horrorland exhaureix les 22.500 entrades disponibles\nUn incendi crema el moble d´una cuina en un habitatge de Sallent\nAixí és l´abella gegant provinent de l´Àsia que s´ha detectat a Catalunya\nEl temps acompanya el primer dia de laa Fira del Bolet de Solsona\nL´esparreguerí Jordi Morales, campió del món individual\nEl Grup de Natura va a buscar bolets per l´exposició micològica\nAvui dissabte hi ha pregària interreligiosa mensual al convent de Santa Clara


Jordi Palou-Loverdos – TEDxManresa\nPàgina inicial/TEDxManresa2018/Jordi Palou-Loverdos\nMediador, coach i consultor nacional i internacional en resolució pacífica de conflictes. Màster en Mediació i Resolució de Conflictes (Universitat Ramón Llull). Llicenciat en Dret (UB). Advocat acreditat davant de la Cort Penal Internacional. Objector de consciencia al servei militar obligatori.\nDes de 2001 és representant legal de les famílies de les víctimes catalanes i españoles a Rwanda i RD Congo, en especial de l’enfermera manresana Flors Sirera, en el procés de justicia universal davant els tribunals espanyols; des de 2004 és co-facilitador responsable del procés internacional de Diàleg Intra-Ruandès (DIR).\nFormat en espiritualitats i meditació amb mestres d’Europa, Amèrica i Àsia, i reconegut com Gadugi segons les ensenyances nativo-americanes Cherokees (Sunray Meditation Society). Imparteix cursos i formació en mediació, meditació, gestió pacífica de conflictes i drets humans a diverses universitats nacionals i internacionals, entre altres: professor del “Postgrau en cultura de pau, Cohesió social i diàleg Intercultural” (Universitat de Barcelona); professor visitant de Rutgers University (EEUU); Co-director de æquitas-centre de mediació. Ha estat director del Memorial Democràtic de Catalunya del 2011 al 2016.\nMenció especial en el Premi de Drets Humans 2009 de l’Oficina de Pau i Drets Humans de la Generalitat de Catalunya.1er. Premi “X Aniversari Associació Catalana per al Desenvolupament de la Mediació i l’Arbitratge (ACDMA)”, 2004 amb la investigació “Mediació en Conflictes: cap a un bumerang harmònic”. Premi “Valors” de l’Advocacia Catalana 2015. Ha publicat llibres, i assaigs en matèria de mediació, meditació, espiritualitat i resolució pacífica de conflictes, del que destaca “Com el salmó dins l’aigua” (Editorial Pages, i Editorial Milenio). És vice-president de la Casa de l’Ésser. I director de la Fundació Carta de la Pau dirigida a l’ONU.


El Poblenou farà una consulta unilateral sobre la superilla\nRedacció, El Poblenou\t| Actualitzat el 04 Maig 2017 a les 18:16\nLa superilla ha causat divisió veïnal al Poblenou. Foto: Cristian López\nLa Plataforma Afectats Superilla ha decidit fer un pas endavant més en la seva lluita contra la superilla i ha convocat per als diumenges 14, 21 i 28 d’aquest mes una consulta veïnal unilateral sobre la superilla.\nEl passat 19 d’abril els membres d’aquesta plataforma ja es van mostrar disposats a plantar cara a l’Ajuntament. En una compareixença davant dels mitjans, van anunciar que portarien el cas a la justícia per tombar aquest projecte urbanístic si l’Ajuntament no fa marxa enrere. El consistori, però, ja havia deixat clar una setmana abans que el projecte tirarà endavant.\nAixí doncs, aquest col·lectiu veïnal defensa ara que convoca “un acte democràtic” que té com a objectiu “informar de manera rigorosa als veïns del que està passant i d’habilitar espais de votació perquè els veïns més afectats puguem manifestar la nostra opinió”.\nEls organitzadors de la consulta han explicat que hi podran participar tots els veïns residents dins el perímetre delimitat pels carrers Àvila i Bilbao i pels carrers Llull i Tànger (i carrer Marroc fins a Bilbao). En una urna separada també podran votar els treballadors de les empreses i els comerços ubicats en aquest perímetre. La pregunta que hauran de respondre tots aquells veïns o treballadors que decideixin anar a votar serà la següent: ‘Estàs d’acord amb aquest projecte de Superilla implantat al barri?’. Les respostes seran ‘Sí’ o ‘No’.\nD’altra banda, el 27 d’abril es va presentar un manifest, encapçalat per l’escriptor Gabi Martínez, a favor del model de superilles.


Unió Esportiva Olot » Brots vermells (CE Sabadell 1-2 UE OLOT)\nLa Unió Esportiva Olot assalta la Nova Creu Alta i aconsegueix la primera victòria fora de casa de la temporada davant del Sabadell. Els gols pràcticament seguits de Blázquez i Toril, novament amb la testa, han posat en avantatge als de Garrido a la represa. Felipe, amb una genialitat, ha retallat distàncies per uns arlequinats que també han gaudit de les seves opcions. Una victòria per mantenir la fe i la confiança en la fita de la salvació, que es torna a apropar abans de rebre el Badalona a l’Estadi.\nEra el dia. Els resultats de la jornada no havien acompanyat gaire i ens deixaven entre l’espasa i la paret just abans de començar el partit. Però aquest grup és fort, està unit i sobretot té un gen competitiu i guanyador que creix setmana rera setmana. I per justícia divina, després de les grans actuacions a domicili, avui tocava emportar-se els tres punts, encara que fos de forma menys lluida i visible que en altres compromisos. L’entrada a l’enfrontament ha estat la desitjada amb control i amb perill a servei de cantonada. Barnils, en dues ocasions, ha fet gala de les habilitats aèries per fer lluir Roberto, com també Guzmán amb una centrada xut. Però els locals, a només tres punts del play-off, no estaven disposats a fer concessions i també s’han estirat cap a l’àrea olotina. Ha despertat el Sabadell de la mà de Guillemenot i sobretot Josu, que ha fet intervenir Sant Ginard amb un guant determinant. El domini de la UEO ha anat de més a menys en benefici d’un Sabadell cada vegada més autoritari. Felipe Sanchón, un malson amb la seva mobilitat, hauria pogut marcar davant la sortida de Ginard. Abans del descans, Alfredo ha xutat massa centrat en una altra bona acció d’Ivan Guzmán, que ha signat un partidàs a la Nova Creu Alta.\nMoltes arribades, detalls de qualitat, lluita al centre del camp, però faltaven els gols, faltava la salsa del futbol… i han arribat tots en tromba a la represa. De carriler a carriler han forjat el primer dels garrotxins; jugada per l’esquerra de Guzmán, la penja al segon pal, controla amb tranquil·litat Albert Blázquez i la col·loca amb delicadesa de forma creuada, ben lluny de l’abast del porter (52′). Aparició oportuna del de Besalú per trencar el gel i estrenar-se aquest curs. I pràcticament encara celebrant el primer gol, Toril ens ha recordat qui és el rei de les alçades per situar el 2-0. Servei de cantonada precís d’Héctor Simón i el mallorquí, en ple idil·li amb el gol i les rematades de cap, l’ha enfonsat al fons de la xarxa per deixar un pèl més glaçat el Temple arlequinat (57′). No obstant, els de Seligrat no s’han rendit i tres minuts després, Felipe Sanchón ens ha delectat amb una autèntica obra d’art que ha escombrat les terranyines de l’escaire (60′). Semblava que la truita es tornava a capgirar, que apareixien els fantasmes del passat, que l’Olot no seria capaç d’aguantar el marcador favorable… Res de res. Seguretat i fermesa en defensa i ofici i saber estar del mig del camp en endavant per anar esgarrapant segons preciosos. I això que l’embranzida del Sabadell ha estat notòria, penjant pilotes per tots costats per aconseguir l’empat a dos. Ha tocat patir, com no, amb perill sabadellenc dins l’àrea que Ginard i la resta de jugadors, amb sang freda i molt coratge, han aconseguit minimitzar. I a dalt, debut interessant de Marc Cosme i bones conduccions de Marc Mas i Pedro per guanyar temps i assegurar la victòria. És la primera a fora de casa, la tercera de la temporada, que reforça la idea del Raúl Garrido i el treball diari dels nostres futbolistes. La permanència és a quatre punts, el play-out és a dos i diumenge rebem el CF Badalona amb la intenció que aquest triomf no sigui flor d’un dia. Perquè hi ha brots vermells a l’Olot i ens heu d’ajudar a fer-los créixer. No és un diumenge qualsevol, avui el futbol ens ha tornat el que li veníem donant. Enhorabona, UEO!\nCE Sabadell: Roberto, Òscar Rubio, Migue (c), Dani Gómez, Aleix Coch, Àngel, Pedro Capó (Víctor, 82′), Josu (Mario, 75′), Felipe, Marc Martínez i Guillemenot (Migue Garcia, 61′).\nUE OLOT: Ginard, Jose (c), Carles, Barnils, Guzmán, Masó, Blázquez (Roger Vidal, 87′), Héctor, Marc Mas, Alfredo (Pedro, 54′) i Toril (Marc Cosme, 67′)\nGols: 0-1, Blázquez (52′), 0-2, Toril (57′), 1-2, Felipe (60′).\nÀrbitre: Alexis Pulido Santana. Ha amonestat Guillemenot, Migue Garcia i Angel Martínez (Sabadell) i Toril, Guzmán i Carles Mas (UEO).\nIncidències: partit corresponent a la jornada 21 del campionat de lliga del grup tercer de Segona B amb la presència de 1.695 espectadors a la Nova Creu Alta de Sabadell.


Los casinos en línea, cada vez más populares entre los usuarios\nEls casinos en línia, cada vegada més populars entre els usuaris\nAmb atractius bons i ofertes de benvinguda, les cases d’apostes en Internet no han deixat de créixer en els últims anys\nEl món dels casinos online s’ha anat expandint en els últims anys, gràcies als evidents avanços d’Internet i les noves tecnologies. Així, cada vegada més persones se sumen a la moda de jugar a les escurabutxaques, el pòquer, la ruleta i a una infinitat de jocs d’atzar en la seua versió digital des de casa a l’ordinador, o en qualsevol altre lloc a través del telèfon mòbil.\nLa gran varietat de possibilitats i la comoditat atrauen cada dia a més clients. Ja no és necessari anar a un casino físicament, quan podem gaudir de tots els jocs d’atzar en qualsevol lloc i, si hi ha sort, dels seus premis. Açò pot tindre molts avantatges, com poder jugar mentre esperem el transport públic o durant una estona mentre estem a casa. A més, en moltes pàgines web de casinos solen oferir interessants bons i ofertes de benvinguda per a començar a jugar sense haver de gastar els teus diners.\nGran auge en els últims anys\nEn les dues últimes dècades, els casinos virtuals s’han convertit ràpidament en un dels passatemps favorits dels internautes, i un dels negocis que més diners mou a Internet gràcies als seus atractius premis.\nPots començar a jugar en Casino777 amb el teu bo de benvinguda de fins a 600€\nCasino777.es és un dels casinos d’Espanya més fiables, que a més té una gran quantitat de jocs disponibles i inclús la possibilitat de començar a jugar sense diners reals, inclús sense registrar-te. Un dels problemes més comuns en el moment de provar aquestes pàgines d’apostes, és haver d’ingressar diners de la teua cartera per a començar a jugar, per això és un gran motiu per a optar pels casinos en línia que oferisquen l’opció d’apostar diners ficticis, fins que vulgues utilitzar diners reials.\nSempre que decidim visitar una pàgina per a fer apostes online, hem d’assegurar-nos que siga 100% legal en el nostre país, i compte amb sistemes de pagament i retirada de fons segurs, com és el cas de Casino777. A més, compta amb accés a través de telèfons mòbils iOs i Android, per a poder jugar en qualsevol lloc.\nNo obstant això, també poden haver-hi problemes, principalment que a través de la pantalla és més difícil verificar la seguretat d’un lloc web. Hi ha una gran varietat de casinos en línia entre els que elegir i, encara que la majoria són honests, no està de més buscar opinions i informació abans d’aportar la teua informació personal a una pàgina d’Internet.\nPer exemple, és important assegurar-nos que una web és fiable, revistant que la url comence per https, que indica que les transferències que es realitzen són segures. Assegura’t també de registrar-te en la pàgina per a rebre els bons de benvinguda.\nPer part seua, en Casino777.es compten amb un telèfon 24 hores d’atenció al client, en cas que hi haja cap problema o dubte.\nEncara que aquests casinos poden ser una font de diversió i entreteniment, també poden convertir-se en un problema si no juguem de manera responsable.


El blog de Cicle Mitjà: de maig 2021\nAnem al teatre Municipal de Girona!\nEl dimarts, les classes Mestral i Tramuntana vam gaudir de l'obra Camí a l'escola al Teatre Municipal de Girona. Va ser una experiència molt bonica, en la qual vam conèixer la història de tres germanes que s'enfrontaven a un munt obstacles i adversitats per arribar a l'escola. Una història basada en fets reals.\nVam quedar molt impactats en descobrir la seva història, així com d'imaginar-nos les odissees que passen molts nens i nenes per poder arribar a l'escola cada dia. Fet que ens ha fet valorar la gran sort que tenim nosaltres de fer el nostre camí a l'escola sense pors ni perills que ens dificultin poder-hi arribar.\nCliqueu a la fotografia per veure les imatges del gran matí que vam passar!\nEtiquetes de comentaris: 3r, 4t, curs 20-21, teatre


Un Vermut amb... Manel Punsola, el fill del poeta.\nPublicat per Jordi Lopesino de març 26, 2013\nEl dissabte 23 de març a les 12 del migdia vam fer un dels nostres vermuts. El convidat era en Manel Punsola, fill del Poeta Josep Punsola, aprofitant que 2013 és el centenari del seu naixement.\nVam tenir un èxit total. La sala d'actes del Tes Roques estava plena a vessar. Calculem que vam venir més de seixanta persones. Molts lletrícoles i també molta gent interessada.\nEn Manel és un home molt vital, com el seu pare, i coneix molt bé l'obra poètica del seu progenitor. Va fer les delícies dels assistents amb les seves anècdotes i el seu sentit de l'humor.\nUns quants Lletrícoles (la Núria López, la Sandra Cabrespina, l'Esther Aragó i en Salvador Riera) van sortir a recitar uns poemes de Josep Punsola. Els públic els hi ho va agrair amb aplaudiments sincers.\nCom a cloenda teniem una sorpresa: la projecció de la pel·lícula "Ensayos", filmada pel cineasta mataroní Enric Fité a l'any 1948. La primera pel·lícula on surt el poeta com actor. L'Encarnació Soler, de cinema Rescat i col·laboradora de la filmoteca nacional, ens va fer una petita xerrada mentre durava la projecció de la pel·lícula.\nAl final de tot l'esperat vermut, on el públic es va barrejar i va continuar fent preguntes i interessant-se pel poeta i per la seva obra.\nUns quants lletrícoles ens vam fer una foto al costat del convidat. Fins el proper Vermut!\nAnònim 27 de març de 2013, a les 8:28\nVaig tenir la impressió que en Josep Punsola, a part de ser un gran poeta, devia ser una gran i millor persona. Perquè el fet que un fill perdi el seu pare amb dos anyets i que uns seixanta anys després el recordi amb aquest amor i afecte amb què parlava d'ell, com si l'hagués tingut present al llarg de la seva vida, em va donar a entendre que el seu llegat d'estima i amistat cap a la seva família i els seus amics va ser molt profund, i aquests l'han transmès amb total fidelitat al seu fill. No m'estranya que en Manel Punsola n'estigui tant del seu pare.